Something in the blood, david j. skal - Hardback - 9781631490101 | AKO boeken
Recensie achterlatenSomething in the blood Laat Daar Lig Wees (Sagteband)
Dit is ‘n praktiese gids, gebaseer op die Apostoliese Geloofsbelydenis, tot geloofsekerheid en antwoorde op geloofsvrae in ‘n post-moderne sekulêre wêreld.
‘Laat daar lig wees’ is ‘n gids tot geloofsekerheid en ‘n handleiding tot die praktiese uitlewing daarvan. Dit verskaf nuwe en vars perspektiewe oor talle geloofsvrae van ons tyd, soos onder andere die stryd tussen geloof en wetenskap, die skepping (ses dae, of 15 miljard jaar), evolusie, uitverkiesing, die maagdelike geboorte en hemelvaart van Jesus, en veel meer. Dit is gebaseer op die Twaalf Artikels van die Apostoliese Geloofsbelydenis, en dek dus die volle geloofspektrum. Ten spyte van verwysings na wetenskaplike en teologiese bronne, is dit geskryf in ‘n maklik-verstaanbare gesprekstaal. Dit is ‘n boek wat elke mens – gelowig of nie-gelowig – moet lees.
Gawie Pistorius is ‘n emeritus-professor in Huisartskunde. Hy het vir bykans 20 jaar algemene huisartspraktyk bedryf, en was van 1978 to 2000 Stigtershoof van die Departement Huisartskunde aan die Fakulteit van Geneeskunde, Universiteit van die Vrystaat. Gedurende sy loopbaan in die private parktyk, asook in die akademiese opset, het hy by talle geleenthede op uitnodiging groepe en verenigings toegespreek oor verskillende onderwerpe. Aspekte van geloof en godsdiens, en veral die kwessies rakende wetenskap en geloof, was baie dikwels aangespreek. Hierdie ondervinding, asook sy eie absolute geloofsoortuiging, was die dryfveer om hierdie boek die lig te sien.
… in God, die Vader, die Almagtige,
Glo in die bestaan van God
Hoe kan ek dan nou glo in die bestaan van God as ek hom nie kan sien nie? Dit is maklik om te glo in die bestaan van lewende persone soos ouers, familie en vriende – hulle is immers sigbaar en tasbaar. Afgesien van hierdie sigbare en tasbare kontak bestaan daar ook ’n geestelike kontak tussen hierdie tasbare wesens, byvoorbeeld die liefde tussen ’n ouer en kind.
Wat is die posisie ten opsigte van God? Hy is nie sigbaar nie en ook nie tasbaar nie. Vir die kind is die eerste indrukke miskien vaag en abstrak. Die ongelowige stel ook sy eis: Bewys vir my dat God bestaan. Ek wil Hom sien en aan Hom raak, dan sal ek glo. Tomas het ook daardie twyfel uitgespreek: As ek nie die merke van die spykers in sy hande sien en my vinger in die merke van die spykers steek en my hand in sy sy steek nie, sal ek nooit glo nie. (Joh 20:25)
Hoe kan ons aan hierdie eis voldoen? Ons kan tog nie die Here as persoon aan hulle toon nie. Daar is egter twee besliste antwoorde, naamlik dat konkrete kontak wel bestaan, en dat dit gevolg word deur ’n geestelike kontak.
Daar bestaan wel ’n sigbare en tasbare kontak met God. Neem ’n doodgewone tafel as voorbeeld. Ons kan nie anders as om te glo dat een of ander persoon daardie tafel gemaak het nie. Daardie persoon is onbekend aan ons; hy mag selfs dalk in ’n ander land woon, of selfs al dood wees. Dit is egter ’n feit dat hierdie tafel, wat sigbaar en tasbaar is, die bewys is van die bestaan van die persoon wat dit gemaak het, al kan jy die persoon self nie meer sien of aanraak nie. Selfs die ongelowige sal moet erken dat die tafel met sy eie vorm en konstruksie nie toevallig uit ’n boom kon ontstaan het nie.
Wat is die bewys dat daardie persoon dalk nog leef? As hy reeds oorlede is, sal hy nie meer tafels maak nie. Sedert Rembrandt oorlede is, het daar nog nooit weer enige oorspronklike Rembrandt-skilderye ontstaan nie. Solank die tafelmaker egter nog sigbare en tasbare produkte vervaardig kan aanvaar word dat hy nog leef en bestaan; selfs die ongelowige sal dit ook moet erken.
Waar sal ’n mens hierdie tafelmaker gaan soek as hy nog leef? Natuurlik by sy fabriek, met ander woorde, waar sy produkte ontstaan. Waar ontstaan God se produkte nog vandag? In die makrokosmos ontstaan daar nou nog nuwe sterre en ander hemelliggame in ’n uitspansel wat nog steeds uitbrei; in die mikrokosmos word daar daagliks oneindig baie selliggaampies in nuwe en bestaande lewende organismes, wat die mens insluit, gevorm. Die antwoord op die vraag: ‘Waar is God?’ is dus baie eenvoudig. God is letterlik en figuurlik orals, Hy is Alom-teenwoordig. In God se geval is dit dus ook waar dat sy handewerk vir ons iets van Hom vertel, al kan ons beperkte denke nie naby die oneindigheid van sy werke verstaan nie.
You're reviewing: Laat Daar Lig Wees (Sagteband)